da da da id en en da de de de nds nds de de fi da sv da da da de nl nl sv da da da da da da da da da en en da en da da sv da it en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Læs alt om de danske julekalendre gennem tiderne
Kalenderkavalkade – 25 år med DR-julekalendere
I 1987 havde DR sendt julekalendere i hele 25 år. Det blev fejret med Kalenderkavalkaden. DR viste hver eneste dag i december et helt afsnit fra en af de tidligere julekalendere. Afsnittet blev vist lige efter årets julekalender, som var en genudsendelse af Torvet fra 1981.
I Kalenderkavalkaden fik seerne blandt andet et gensyn DRs allerførste julekalender Historier fra hele verden, som blev sendt i 1962. Julekalenderen havde blandt andet dukker og kludeklip med historier om lande fra hele verden. DRs første julekalender bestod kun af 23 afsnit, så der blev ikke sendt julekalender juleaften. Det blev dog ændret året efter, hvor julekalenderen bestod af 24 afsnit, som vi også har i julekalendere i dag.
I julekalenderen Kender du decembervej fra 1967 mødte seerne Morten og hans to dukker Jakob og Ulla. Dukkerne møder Magnus Tagmus, da de er ude og lede efter en ny vogn til Mortens tog. I Kalenderkavalkaden fik DRs seere også et gensyn med julekalenderen Hos Ingrid og Lillebror fra 1971. Her tæller Ingrid og dukken Lillebror ned til jul, mens de klipper julepynt, bager julekager og fortæller historier.
I 1973 og 1974 sendte DR de hyggelige julekalendere Vinterbyøster og Jullerup Færgeby, der begge er spillet med dukker. De blev også vist i Kalenderkavalkaden. Vinterbyøster er en julekalender om familien Caramella fra Cirkus Caramella, der bor i stationsbyen Vinterbyøster hver december. Den spændende cirkusfamilie passer dog ikke lige ind i Vinterbyøster. I Jullerup Færgeby følger man børnene Anton, Kaja og Knud, som bor i fyrtårnet i færgebyen Jullerup Færgeby.
Kalenderkavalkaden vise også Julekalenderen Jul i Gammelby. Den blev for første gang sendt i 1979. Serien blev spillet med rigtige mennesker i stedet for dukker. Jul i Gammelby handler om en købmand i Gammelby, hvis fragtskib Haabet ikke er vendt hjem. Han aflyser julefesten, hvis Haabet ikke vender hjem, en det vil julenisserne og købmandens børn ikke tillade.
I 1984 sendte DR Nissebanden, som blev en stor seersucces. Senere fulgte Nissenbanden i Grønland og Nissernes Ø. I Nissebanden følger man nisserne Lunte, Gemyse, Pil, Skipper og Hr. Mortensen, der leder efter julemandens gode humør. Disse julekalendere var også en del af kalenderkavalkaden.
Kalenderkavalkaden i 1987 sluttede med et afsnit fra julekalenderen Jul på Slottet fra 1986. I Jul på Slottet kæmper kongen og prinsesse Miamaja for at betale kongerigets gæld, så der kan blive fred i kongeriget. I de 25 år DR havde sendt julekalendere, skete en stor udvikling. Julekalenderne gik fra at være med dukker til at have rigtige mennesker og storslåede kulisser.
DRs Kalenderkavalkade viste, hvor stort et fremskridt, der skete fra 1962 til 1987. I disse år skiftede julekalenderne fra primært at vise dukker til at vise mennesker og komplicerede teaterkulisser.
mar30marts 30, 2019 • By admin • This entry was posted in 1980'erne, DR1 and tagged 1987. Bookmark te permalink.
← Jul på Slottet
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk